«Olmaliq»ni 2008 yildan buyon boshqarib kelgan Igor Shkvirin iste'foga chiqarildi

«Olmaliq» rahbariyati jamoani 9 yildan buyon boshqarib kelgan bosh murabbiy Igor Shkvirinni iste'foga chiqardi.
Ma'lum qilinishicha, Viktor Kumikov konchilarning yangi bosh murabbiyiga aylandi.
Keyingi yillarda Qozog‘istonda faoliyat olib borgan Viktor Kumikov o‘z vaqtida Qarshining «Nasaf», Muborakning «Mash'al» klublarida ishlagandi.
Ma'lumot uchun, Igor Shkvirin  «Olmaliq» klubini Oliy Ligaga qadam qo‘ygan 2008 yildan buyon boshqarib kelayotgandi.
Jamoa 2016 yilgi mavsumni 13-o‘rinda yakunladi va rahbariyat murabbiyga javob berishga qaror qildi.
Oktyabr oyida «Olmaliq» klubi bosh murabbiyi Igor Shkvirindan bo‘shash haqida ariza so‘ralgani haqida xabar qilingandi.